
	sekcija:
	Vodniška sekcija

	na / v:
	MIŠELJ VRH (2350 m)

	

	ki bo:
	6. avgusta 2011 
	odhod ob:
	5.00
	uri

	

	zbirališče:
	parkirišče nasproti avtobus. post. Škofja Loka

	

	prevoz z / s:
	posebnim avtobusom

	

	prijavite se:
	na PD Škofja Loka
	do:
	4. avgusta 2011

	

	prispevek na udeleženca izleta (odrasli):
	18
	EUR

	

	tura je:
	zahtevna  tura
	Hoje je za:
	10 – 11 
	ur

	

	Potrebna oprema:
	čelada, pohodne palice, pas, pomožna vrvica in dve vponki  

	

	Važno sporočilo
	Tura je zahtevna, primerna za dobro kondicijsko pripravljene  planince, vajene hoje po brezpotju in lažjega plezanja. 

	vzpon 5 – 6 ur, sestop 5 ur, višinska razlika 1010 m

	

	vodnik: 
	Alojzij Bašelj
	telefon:
	(041)710-896

	pom. vodnik: 
	Roman Jelenc
	telefon:
	(041)549-492

	pom. vodnik:
	Franjo Koprek
	telefon:
	(031) 368-251

Kar lepo število postavnih gora stoji okrog Bohinjskega jezera. Ko se po njih oziraš z očaka Triglava, se večina utaplja v zimski belini ali poletnem zelenju Fužinskih planin. Šele jeseni z živimi barvami, čistim zrakom in posebno osvetlitvijo tudi s tega kraljevskega razgledišča pričara lepoto njih postav.
A Mišelj vrh je izjema. Grebena  do Mišeljskega konca nad Hribaricami ne spregledaš nikdar! Ker se vrh z Velega polja kaže kot izrazit storž, ga občuduje vsak triglavski romar, ki prihaja iz Voj ali s Pokljuke, a nanj se le malokdo utegne tudi povzpeti.
 Če so fužinski vrhovi angeli pod triglavskim prestolom, je Mišelj vrh prav gotovo sam nadangel Sv. Mihael. 

Ali ni takšno razmišljanje čisto zares botrovalo njegovemu imenu?

Naš obisk posvečamo tokrat le temu izbrancu .
 VABLJENI!
Z avtobusom se bomo iz Škofje Loke ob  petih zjutraj (5.00) odpeljali do izhodišča, na parkirišču  ob koncu ceste pod Planino Konjščica (1340 m). Nato po markirani poti onstran Studorskega prevala (1982 m) izmerimo obseg tolstega Toščevega trebuha in sestopimo na Malo polje na dnu Velega polja, po treh urah hoje prispemo  na Planino pod Mišelj vrhom (1650 m). Po krajšem počitku nadaljujemo po lovski stezi v dno Mišeljske doline. Od tod pa jo naša pot ubere (gre za čisto brezpotje) odločno proti severu, po strmih travah in razbitem,  skrotastem svetu ves čas naravnost navzgor, na dobro vidno grebensko ramo, kjer za hip pogledamo globoko na  severno stran, v Velsko dolino, a nas od tu čaka še kar nekaj zahtevnega  in zaradi izpostavljenosti predvsem previdnosti polnega plezanja po razbitem grebenu. In potem vrh (2350m), kakršnega si v mir in tišino zaverovano gorniško srce lahko le želi. Ko stopimo na teme te samotne gore, je poplačan sleherni napor, sleherna prelita kaplja znoja, pozabljen je morebitni strah na prepadnih travnatih strmalih, kajti oko se tam zgoraj zazre v enega najveličastnejših prizorov v naših gorah, soočenje s Triglavom, da si bolj neposrednega in bližnjega pač ni mogoče zamisliti. Sestopili bomo  po grebenu  na zahod. Stopili na komaj opazni vzpetini v grebenu (Na Nizkem-2275m,Mišeljska glava-2273 m) in se po razčlenjenem skalovju spustili na markirano pot, ki pelje z Doliča  do Vodnikovega doma na Velem polju (1817m). Čez Studorski preval (1892 m), se po enajstih urah hoje vrnemo na izhodišče.  
Malica in pijača iz nahrbtnika, topli obrok bo možno dobiti pri sestopu v Vodnikovem domu.

Alojz Bašelj

